Helmi Puur
Helmi Puur (aastast 1968 Helmi Kiik; 20. detsember 1933 Tallinn – 6. juuli 2014) oli eesti baleriin ja ballettmeister-repetiitor. Ta õppis aastatel 1946–1950 Eesti Riiklikus Koreograafilises Koolis (Zoja Kalevi-Silla klassis), lõpetas 1953. aastal Leningradi A. Vaganova nimelise Balletiakadeemia. Ta oli aastatel 1953–1955, 1958–1960 Estonia teatri solist. Pidi haiguse tõttu tantsimisest loobuma ja naasis Estoniasse 1964. aastal. Seejärel oli ta 1964–1966 Estonia teatri solist ja aastast 1966 ballettmeister-repetiitor.